สวัสดีคุณครับคือผมมีอาการถ่ายเป็นลิ่มเลือดมาได้5-6เดือนแล้วครับ รู้สึกปวดถ่ายบ่อยๆและปวดท้องหน่วงๆ(บางครั้ง) แต่ก็ถ่ายเยอะนะครับ อุจจาระบางทีสีเขียว มีสีดำติด รู้สึกแสบรูทวารทุกครั้งที่ถ่ายเสร็จครับ คลำเข้าไปรู้สึกมีก้อนเนื้อครับ แต่แพทย์ลองใช้ส่องดูด้วยตาปล่าว กับไม่เจอ คือครอบครัวผมไม่มีประวัติการเป็นมะเร็งเลยครับ กังวลมากๆครับ
สวัสดีค่ะ อาการถ่ายเป็นเลือด อาจเกิดจาก-ริดสีดวงทวาร ทำให้ถ่ายลำบาก อุจจาระแข็ง อาจมีเลือดปนได้-มีแผลฉีกขาดที่รูทวารหนักจากการขับอุจจาระที่แข็งตัวจากอาการท้องผูก-ทวารหนักและไส้ตรงอักเสบ-ลำไส้ใหญ่อักเสบ-มีติ่งเนื้อในลำไส้ใหญ่-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรการถ่ายเป็นเลือดเป็นภาวะไม่ปกติ แนะนำพบแพทย์เพื่อตรวจร่างกายทางทวารหนักอีกครั้งว่ามีรอยโรคอะไรที่อธิบายการเลือดออกหรือไม่ โดยอาจต้องใช้เครื่องมือส่องเข้าไปดูด้วย เพราะถ้าเป็นริดสีดวงประเภทภายใน จะมองไม่เห็นด้วยตาเปล่าจากภายนอกค่ะ หากไม่พบ อาจต้องส่องกล้องทางเดินอาหารร่วมด้วยค่ะการดูแลตัวเองเบื้องต้น รับประทานอาหารที่มีกากใยสูง ดื่มน้ำมากๆ ฝึกการขับถ่ายให้เป็นเวลาและไม่นั่งถ่ายนานจนเกินไป